[{"text_idx": "#000000", "text": "Ja\u0308rvakandis kasutati esmakordselt mobiilset gaasijaama"}, {"text_idx": "#000001", "text": "Eesti Gaas kasutas esmakordselt Eestis mobiilset gaasivarustuslahendust, O-I Production Estonia AS ehk Ja\u0308rvakandis asuvat klaasitehast varustati kolm pa\u0308eva, 63 tunni jooksul veeldatud maagaasi ehk LNG-ga paakautodelt, kohale telliti ka spetsiaalne LNG aurustamistehnikaga varustatud haagisveok.\n\u201cKlaasitehasele on pidev gaasivarustus elulise ta\u0308htsusega. Kuna klaasi sulatatakse sulatusahjus, mis vajab pidevat ku\u0308tmist ja pu\u0308sivalt ko\u0303rget temperatuuri, kaasneksid katkestusega suured majanduslikud kahjud. Eesti Gaas tagas Eleringi plaanilise gaasikatkestuse ajal kindla ja ohutu tarne,\u201d ma\u0308rkis O-I Production Estonia AS juhatuse liige Kaido Turro."}, {"text_idx": "#000002", "text": "ASi Eesti Gaas juhatuse liikme Raul Kotovi kinnitusel toimis gaasivarustus ja kaasatud tehnoloogia to\u0303rgeteta. \u201cAurustamistehnika tellisime Poolast ning kuna see o\u0303igustas end ha\u0308sti ja me soovime klientidele garanteerida gaasitarne ka lu\u0308hemate ja ootamatute katkestuste ajal, siis kaalume LNG aurustamise seadme soetamist ka endale,\u201d so\u0303nas Kotov."}, {"text_idx": "#000003", "text": "Ajutine gaasivarustus Ja\u0308rvakandis korraldati gaasi u\u0308lekandevo\u0303rgu omaniku Eleringi plaaniliste remontto\u0308o\u0308de ajal toimunud katkestuse ajal. LNG tarne u\u0308lekandevo\u0303rku toimus Ja\u0308rvakandi gaasijaotusjaamas, mis asub klaasitehasest paari kilomeetri kaugusel. Kokku tarniti nelja haagisveokiga spetsiaalsetes mahutites Klaipeda LNG terminalist 130 m3 LNG. U\u0308limadalal temperatuuril, -160 kraadine veeldatud olekus maagaas regasifitseeriti mobiilse aurustaja abil ning lasti gaasijaotusjaamas jaotusvo\u0303rku."}, {"text_idx": "#000004", "text": "Ja\u0308rvakandis asuv O-I klaasitehas on u\u0308ks Euroopa moodsaimatest, tehases to\u0308o\u0308tab 160 inimest. 1903. aastal asutatud O-I tegutseb 21 riigis u\u0308le maailma, kontsernil on u\u0308le 80 tehase ja ligi 26 000 to\u0308o\u0308tajat. Ja\u0308rvakandi klaasitehase ostis O-I 1995. aastal."}, {"text_idx": "#000006", "text": "Eesti Gaas kasvatab tarneid kolm korda"}]